آلمانیادا تورک سیاست‌چی بئلیت اونای، هانوفر بؤیوک‌شهر بلدیه باشقانی سئچیلدی.
آلمانیادا ایلک دفعه بیر تورک سیاست‌چی بؤیوک‌شهر بلدیه باشقانلیغینی قازاندی و بئله‌لیکله تاریخه گئچدی.
هانوفر بؤیوک‌شهر بلدیه باشقانلیغی سئچیملرینین ایکینجی تورون‌دا یاشیللار پارتیسینین نامیزدی بئلیت اونای، خریستیان دموکرات بیرلیک پارتیسینین دستکلدیگی مستقیل نامیزد اکهارد شولزو گئری‌ده بوراخاراق باشقانلیق مقامینا اوتورماغا حاق قازاندی.
هانور بلدیه‌سینین اینترنت صحیفه‌سین‌ده یئر آلان سئچیم نتیجه‌لرینه گؤره، بئلیت اونای گئچرلی اویلارین یوزده ۵۲،۹ونو آلاراق باشقان سئچیلدی.
۳۸ یاشین‌داکی اونای ایکی هفته اؤنجه ائدیله‌ن ایلک تور سئچیملرینی ده بیرینجی سیرادا تاماملامیشدی.
بئله‌لیکله اونای، آلمانیا تاریخین‌ده بؤیوک‌شهر بلدیه باشقانی اولان ایلک تورک سیاست‌چی اولدو.
هانور بلدیه‌سی بیناسین‌دا آچیقلاما وئرن اونای، اؤزونو دستکله‌یه‌نلره تشکر ائتدی.
۷۳ ایلده‌ن بری سوسیال دموکرات پارتیلی باشقانلار طرفین‌دن ایداره اولونان هانور بؤیوک‌شهر بلدیه‌سی ایلک دفعه یاشیللار پارتیسین‌دن بیر بلدیه باشقانی طرفین‌دن یؤنتیله‌جک.
